પક્ષે પણ દેખીતી દિલ્હી પૂરતાં તેના હિતોનું રક્ષણ કરવાનું નક્કી કરી લીધું લાગે છે. બેશક, દિલ્હીમાં ગરીબો માટે વીજદરમાં ઘટાડો, સરકારી શાળાઓની સ્થિતિ-સુધારણા અને મહોલ્લા ક્લિનિક જેવા પગલાંઓ કાબિલેદાદ છે. એટલું ખરું કે, આપને 2014ની ચૂંટણીમાં જે આશા-અપેક્ષા હતી, તેની સરખામણીમાં આ કાર્યક્ષેત્ર ઘણું નાનું લાગે, પણ મળેલી તક પણ ગુમાવવી પોસાય તેમ નથી. કેજરીવાલને બીજા દ્રષ્ટિકોણથી પણ વિચારવું રહ્યું. જો તે વિરોધીઓ સામે ઘર્ષણમાં ઉતરે તો જેલમાં પણ જવુ પડે, સત્તા ગુમાવવી પડે.આ થાય એટલે તરત જ તેમના પર આરોપો મૂકાય કે તે શાસકને લાયક નથી. દિલ્હીના મુખ્યમંત્રી તરીકે પહેલીવાર ચૂંટાયા પછી તેમને રાજીનામું આપ્યું ત્યારે તેમના પર આવા આક્ષેપોની ઝડી વરસી હતી.